《闺情代八首 其四》
明代·江源

倚阑愁立独徘徊，旅梦天涯相见回。

芳草又衰还不至，寸心争忍不成灰。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。